**ЧАСТ V ПРАВИЛА ЗА НАДЗОР ВЪРХУ**

**ТЪРГОВИЯТА НA**

**ПАЗАР ЗА РАСТЕЖ НА МСП BЕAM (ПАЗАР BEAM)**

**Глава Първа**

**ОБЩИ ПОЛОЖЕНИЯ**

1. Настоящите Правила за надзор върху търговията са част от Правилата за дейността на Пазар за растеж на МСП BЕAM (пазар BEAM) и уреждат надзора, осъществяван от Борсата върху търговията с финансови инструменти на пазар BЕAM в качеството ѝ на негов организатор.
2. Настоящите Правила имат за цел създаване на условия за развитието на справедлив, прозрачен и ефективен пазар на финансови инструменти и предотвратяване и разкриване на пазарните злоупотреби.

**Глава Втора**

**ПРИНЦИПИ НА ПОВЕДЕНИЕ**

**Раздел Първи**

**ОТНОШЕНИЯ С КЛИЕНТИ**

1. **(1)** Участниците на пазар BEAM са длъжни да изпълняват незабавно, честно и точно приетите клиентски нареждания, включително да спазват реда на постъпване на идентични нареждания.
	1. При въвеждане в платформата за търговия на клиентско нареждане, посредникът на пазар BEAM няма право да се отклонява от него, освен ако отклонението е в явен интерес на клиента.
2. **(1)** При извършване на инвестиционни услуги и дейности за сметка на клиенти, участниците на пазар BEAM са длъжни да действат честно, справедливо, съобразно най-високите професионални стандарти и в съответствие с най-добрите интереси на своите клиенти.
	1. Всеки участник на пазар BEAM е длъжен да предостави на клиентите си при поискване Правилата на пазар BEAM.
3. Всеки участник на пазар BEAM е длъжен да третира своите клиенти при условията на равнопоставеност.
4. За извършване на сделки с финансови инструменти клиентите на участника на пазар BEAM подават нареждания с минимално съдържание съгласно изискванията на чл. 34 от Наредба № 38 и делегиран Регламент 2017/580.
5. **(1)** При приемане на нареждане участникът на пазар BEAM изисква от клиента, съответно от неговия представител, да декларира дали:
	* 1. притежава вътрешна информация за финансовите инструменти, за които се отнася нареждането, и за техния емитент, ако финансовите инструменти, за които се отнася нареждането или на базата на които са издадени финансовите инструменти - предмет на поръчката, се търгуват на регулиран пазар.
		2. финансовите инструменти - предмет на поръчка за продажба или за замяна, са блокирани в депозитарната институция, в която се съхраняват, дали върху тях е учреден залог или е наложен запор.
		3. сделката - предмет на поръчката, представлява прикрита покупка или продажба на финансови инструменти.
	1. Участникът на пазар BEAM няма право да изпълни нареждане на клиент, ако клиентът, съответно неговият представител, откаже да подаде декларация по ал. 1, декларирано е, че притежава вътрешна информация или декларира, че сделката - предмет на нареждането, представлява прикрита покупка или продажба на финансови инструменти или финансовите инструменти са блокирани.
6. **(1)** Участникът на пазар BEAM не може:
7. да извършва сделки за сметка на клиенти в обем или с честота, на цени или с определена насрещна страна, за които според обстоятелствата може да се приеме, че се извършват изключително в интерес на участника;
8. да купува за своя сметка финансови инструменти, за които негов клиент е подал нареждане за покупка, и да ги продава на клиента на цена, по-висока от цената, на която ги е купил;
9. да извършва за своя или за чужда сметка действия с пари и финансови инструменти на клиента, за които не е оправомощен от клиента;
10. да продава за своя или за чужда сметка финансови инструменти, които участникът на пазар BEAM или неговият клиент не притежава;
11. да участва в извършването на прикрити покупки или продажби на финансови инструменти;
12. да получава част или цялата изгода, ако участникът на пазар BEAM е сключил и изпълнил сделката при условия, по-благоприятни от тези, които е установил клиентът;
13. да извършва дейност по друг начин, който застрашава интересите на неговите клиенти или стабилността на платформата.
	1. Забраната по ал. 1, т. 1 не се прилага за сделки, за извършването на които клиентът е дал по своя инициатива изрични инструкции.
	2. Забраната по ал. 1, т. 2 се отнася и за членовете на управителните и контролните органи на участника на пазар BEAM, за лицата, които управляват дейността му, както и за всички лица, които работят по договор за него, и за свързани с тях лица.
	3. Участникът на пазар BEAM завежда в специален дневник по реда на постъпването им всички нареждания на своите клиенти.
	4. Участникът на пазар BEAM води и дневник за извършените лични сделки от членовете на управителните и на контролните органи и от лицата, които работят по договор за него, за които той е уведомен или по друг начин е установил, както и информация за дадените разрешения и наложените забрани във връзка с тези сделки.
	5. Изискването по предходната алинея не се прилага за лични сделки, които отговарят на условията по чл. 17, ал. 4 от Наредба № 38.
	6. Забранено е на участниците на пазар BEAM и техните служители да въвеждат в платформата поръчки в ред, различен от този, по който те са записани в дневника на нарежданията.
	7. Забранено е на участниците на пазар BEAM и техните служители да въвеждат или да изтриват поръчки в търговската система, за които нямат подадено клиентско нареждане, съответно - нареждане за отмяна на поръчка от клиент, освен в случаите, когато по договор изпълняват дейност по управление на портфейл без специални нареждания.

**Раздел Втори**

**МАНИПУЛИРАНЕ НА ПАЗАРА**

1. **(1)** За участниците на пазар BEAM, техните служители, лицата с ръководни функции и клиенти на участника важи забраната за манипулиране на пазара, съгласно чл. 15 от Регламент 596/2014 относно пазарната злоупотреба.
	1. Манипулиране на пазара включва дейностите, определени в чл. 12, пар. 1 от Регламент 596/2014 относно пазарната злоупотреба, а именно:
2. сключване на сделка, даване на нареждане за търговия, както и друг тип поведение, което:
3. дава или е вероятно да даде неверни или подвеждащи сигнали по отношение на предлагането, търсенето или цената на финансов инструмент или;

б) определя или е вероятно да определи цената на един или повече финансови инструменти на необичайно или изкуствено равнище;

1. сключване на сделки, подаване на нареждане за търговия или друг тип дейност или поведение, които оказват или е възможно да окажат влияние върху цената на един или повече финансови инструменти, които включват фиктивно средство или друга форма на измама или заблуда;
2. разпространяване на информация чрез медиите, включително интернет, или по какъвто и да е друг начин, която дава или може да даде лъжливи или подвеждащи сигнали по отношение на предлагането, търсенето или цената на финансов инструмент, или определя или е вероятно да определи цената на един или повече финансови инструменти на необичайно или изкуствено равнище, включително разпространяване на слухове, когато лицето, извършило това, е знаело или е следвало да знае, че информацията е била невярна или подвеждаща;
3. предаване на невярна или подвеждаща информация или предоставяне на неверни или подвеждащи входни данни във връзка с бенчмарк, когато лицето, извършило предаването на данните, е знаело или е следвало да знае, че те са неверни или подвеждащи, или всяко друго поведение, с което се манипулира изчисляването на бенчмарк;
4. други действия, посочени в Приложение І към Регламент 596/2014 относно пазарната злоупотреба и допълнително разяснени в Приложение ІІ към Делегиран регламент 2016/522 на Комисията за допълване на Регламент 596/2014.
5. Не е налице манипулиране на пазара, когато лицето, което извършва сделката или подава нареждането, установи, че има законно основание и извършването на сделката или подаването на нареждането са в съответствие с приетите от КФН пазарни практики.
6. **(1)** Участникът на пазар BEAM, неговите служители, лицата с ръководни функции и клиентите му не могат да извършват манипулативни действия и сделки.
	1. Манипулативни действия и сделки включват поведението, описано в чл. 12, пар. 2 от Регламент 596/2014 относно пазарната злоупотреба, а именно:
7. поведението на едно или повече лица, действащи организирано, с което си осигуряват господстващо положение по отношение на предлагането или на търсенето на даден финансов инструмент, чийто резултат е или е вероятно да бъде пряко или косвено определяне на покупните или продажните цени, или създаването или вероятността от създаване на други неравностойни условия за търговия;
8. купуването или продаването на финансови инструменти в момента на отварянето или затварянето на пазара, което има или може да има за последица въвеждането в заблуждение на инвеститорите, които действат на основата на публикуваните цени, включително цените при отваряне или затваряне на пазара;
9. даването на нареждания към място на търговия, включително отмяна или промяна на такова нареждане, чрез всяко налично средство за търговия, включително с електронни средства като стратегии за алгоритмична търговия и високочестотни способи за алгоритмична търговия, водещи до един от резултатите, посочени в чл. 9, ал. 2, като:
	1. смущаване или отлагане функционирането на платформата за търговия на мястото на търговия, или вероятност да се предизвика такова;

б) затрудняване на други лица при установяването на действителни нареждания в платформата за търговия на мястото на търговия, или действия, които могат да доведат до това, включително чрез даване на нареждания, водещи до претоварване или дестабилизиране на дневника за нареждания; или

в) даване или вероятност от даване на неверен или подвеждащ сигнал по отношение на предлагането или търсенето или цената на финансов инструмент, по-специално чрез даване на нареждания с цел започване или засилване на тенденция;

1. възползването от случаен или редовен достъп до традиционните или електронните медии чрез даване на мнение за финансов инструмент (или косвено - за неговия емитент), след предварително открити позиции в него, и извличане впоследствие на полза от въздействието на мненията, дадени за цената на този инструмент, без към момента на изявата този конфликт на интереси да е бил направен публично достояние по подходящ и ефективен начин;
	1. Участникът на пазар BEAM е длъжен незабавно да уведоми Борсата за сделки с финансови инструменти, за които има основателни съмнения, че съставляват търговия с вътрешна информация или манипулиране на пазара, като има предвид дейностите и признаците, описани в чл. 8 и чл. 12 от Регламент 596/2014 относно пазарната злоупотреба и Приложение І към него, допълнително разяснени в Приложение ІІ към Делегиран регламент 2016/522 на Комисията за допълване на Регламент (ЕС) 596/2014.
	2. Уведомлението по предходната алинея съдържа следната информация:
2. данни за лицето, което извършва уведомяването, и качеството, в което действа (за собствена или за чужда сметка);
3. описание на нареждането/сделката, нейния вид, цена, обем и други характеристики, с които участникът разполага;
4. причините, поради които за нареждането/сделката съществува подозрение, че съставлява нарушение на разпоредбите на Регламент 596/2014 относно пазарната злоупотреба и актовете по прилагането му;
5. лицата, за чиято сметка е подадено нареждането, както и другите лица, участвали в сделката, или начините за установяването им, ако те не са известни;
6. всякаква друга информация и доказателствени документи по смисъла на чл. 7, ал. 2, б. „д“ от Делегиран регламент 2016/957 за допълване на Регламент (ЕС) 596/2014.
	1. В случай че информацията по предходната алинея не е налице към момента на извършване на уведомяването, уведомлението съдържа най-малко основанията за съмнението, че нареждането/сделката съставлява нарушение на Регламент 596/2014 относно пазарната злоупотреба и актовете по прилагането му. Останалата информация по ал. 4 се предоставя на Борсата незабавно след узнаването й.
	2. Уведомяването по ал. 3 може да се извърши по електронната поща или по телефон. В случай че уведомяването се извършва по телефона, лицето, извършило уведомяването, е длъжно незабавно да предостави на Борсата писмено информацията по ал. 4.
	3. Лицето, извършило уведомяването по ал. 3, както и другите лица, които работят по трудов или граждански договор за участника на пазар BEAM, не могат да съобщават на лицата, за чиято сметка е извършена сделката, на свързаните с тях лица, както и на други лица за извършеното уведомяване, освен в случаите, изрично посочени в закона. Изпълнението на задължението по изречение първо не може да бъде основание за търсене на отговорност, при условие че лицето, извършило уведомяването, е действало добросъвестно.
	4. Борсата запазва поверителността на информацията за самоличността на лицето, извършило уведомяването, ако разкриването на неговата самоличност може да увреди това лице.

**Раздел Трети**

**ВЪТРЕШНА ИНФОРМАЦИЯ**

1. **(1)** Забранява се на участниците на пазар BEAM, техните служители, лицата с ръководни функции и клиенти да въвеждат поръчки и да сключват сделки с финансови инструменти, когато разполагат с информация, която не е публична, относно предстояща сделка финансови инструменти от същата емисия, и която може да окаже съществено влияние на цената.
	1. Забраната по ал. 1 се отнася и за поръчки и сделки с производни финансови инструменти, чиято цена зависи от цената на финансови инструменти, предмет на предстояща сделка.
2. **(1)** За участниците на пазар BEAM, техните служители, лицата с ръководни функции и клиенти на участника важат забраните за злоупотреба с вътрешна информация, описани в чл. 14 от Регламент 596/2014 относно пазарната злоупотреба.
	1. Участниците и техните служители са длъжни да изискват от своите клиенти по сделки с финансови инструменти на пазар BEAM да декларират дали разполагат с вътрешна информация по смисъла на чл. 7 от Регламент 596/2014 относно пазарната злоупотреба.

**Глава Трета**

**ИЗВЪРШВАНЕ НА ПРОВЕРКИ**

1. **(1)** Борсата изпълнява задълженията си по чл. 118, във връзка с чл. 154, ал.2 от ЗПФИ чрез задължително извършване на регулярни и извънредни проверки на участниците на пазар BEAM във връзка с нарежданията и сделките, въвеждани и сключвани от тях на пазар BEAM и задълженията им по тези правила, както и чрез постоянно наблюдение на търговията по време на търговските сесии.
	1. По време и след приключването на всяка търговска сесия, Борсата осъществява контрол върху сключените сделки с цел установяване на нарушения на законовите изисквания и на Правилата, както и на пазарни злоупотреби с финансови инструменти.
	2. Борсата има право, когато е необходимо, да извършва преглед на системите за вътрешен контрол на риска на участниците във връзка с техни клиенти със спонсориран достъп или пряк достъп до пазара.
	3. Проверките по ал. 1 се извършват въз основа на заповед на Изпълнителния директор. В заповедта се посочват и упълномощават конкретните служители, които следва да извършват проверката и срока за извършването й.
	4. При извършване на проверките се събират доказателства и се изискват копия от документи, сведения и писмени обяснения, свързани с предмета на проверката, които участниците на пазар BEAM и техните служители са длъжни да предоставят незабавно. При поискване, участниците са длъжни да предоставят и оригинали на документи с цел сверяване с копията.
	5. Участниците на пазар BEAM и техните служители са длъжни да предоставят пълен достъп до своите помещения и документация и да оказват пълно съдействие на проверяващите лица във връзка с предмета на проверката.
	6. Отказ да се представят оригинали и копия от документи и сведения се мотивира писмено от участника на пазар BEAM в срока за представяне на документите.
	7. Отказът да се представят сведения или документи и неговата мотивация се докладват писмено от Директор Правомерност на Изпълнителния директор на Борсата.
	8. Изпълнителният директор се произнася по направения отказ, като може да приеме мотивите на проверявания участник на пазар BEAM или да ги отхвърли.
	9. В случай, че с решението си по ал. (9) Изпълнителният директор отхвърли мотивите за отказа, проверяваният участник на пазар BEAM е длъжен да предостави исканите сведения и документи незабавно.
2. **(1)** С цел установяване на факти и обстоятелства в процеса на текущия надзор, Борсата може да изисква оригинали и копия от документи, сведения и писмени обяснения от участниците на пазар BEAM и техните служители във връзка със сделките, извършвани от тях чрез системите за търговия на Борсата и във връзка със задълженията на участниците на пазар BEAM по тези Правила. След сверяване на данните оригиналите подлежат на връщане. Чл. 14 ал. 4 - 8 се прилагат съответно.
	1. След преценка на изисканите документи и в случай, че са налице достатъчно основания, Борсата може да започне проверка по Чл. 14, ал. 1.
3. **(1)** Проверките по Чл. 14, ал. 1 и 2 завършват с акт за констатация, който се изготвя в два еднообразни екземпляра, подписва се от упълномощените със заповедта по Чл. 14, ал. 3 служители на Борсата и единия от екземплярите се предоставя на проверявания участник на пазар BEAM. Представляващите участника получават и подписват акта в офиса на Борсата. При несъгласие с констатациите, участникът представя мотивирано писмено възражение в срок от 5 (пет) работни дни от датата на получаване на акта.
	1. При констатиране на нарушение на Правилата, Борсата открива производство по налагане на санкция. Производството се открива въз основа на доклад на Директор Правомерност и след изтичане на срока за възражения по ал. 1. Актът за констатация, постъпилите възражения по него, становището на Борсата за тяхната основателност, решението на Съвета за налагане на санкция, както и цялата събрана документация по констатираните нарушения, се изпращат на КФН в срок от 3 (три) работни дни от вземане на решението на Съвета за налагане на санкция.
	2. При констатиране на нарушение на ЗППЦК, ЗПФИ или Регламент 596/2014 относно пазарната злоупотреба или на нормативните актове по прилагането им, Борсата уведомява КФН за резултатите от извършената проверка в срок от 7 (седем) работни дни от деня на получаване на възраженията или изтичане на срока за подаването им. С уведомлението Борсата предоставя на КФН акта за констатация, постъпилите възражения по него, становището на Борсата за тяхната основателност и цялата събрана документация по констатираните нарушения.
	3. При възникване на съмнение за нарушаване на Закона за мерките срещу изпиране на пари или данъчното законодателство, Борсата уведомява съответния държавен орган.
4. **(1)** Борсата може да изисква от участниците на пазар BEAM и те са задължени да предоставят и друга информация, необходима при осъществяване на надзора върху дейността им, във връзка със сделките, извършвани от тях чрез платформата за търговия на Борсата, с цел установяване на нарушения на разпоредбите на ЗПФИ, Регламент 596/2014 относно пазарната злоупотреба и актовете по прилагането им и на настоящите Правила.
	1. Борсата може по всяко време да поиска да й бъдат предоставени името, задълженията и друга информация за лицата, ангажирани в търговията с финансови инструменти, във връзка с контрола, осъществяван от нея за спазване на тези Правила.

**Глава Четвърта**

**УСЛОВИЯ И РЕД ЗА НАЛАГАНЕ НА САНКЦИИ**

1. **(1)** Съветът, въз основа на доклад от Директора Правомерност, има право да наложи санкцията по Чл. 21, ал. 1, т. 6 на клиент на участник със спонсориран достъп до пазара**,** когато няма сигурност, че продължаването на достъпа ще съответства на правилата на пазар BEAM.
	1. В случаите по ал. 1, Изпълнителният директор може да вземе решение за спиране на спонсориран достъп на определен клиент на участника на пазар BEAM до платформата за срок до 3 (три) работни дни. Решение за спиране на достъпа по тази алинея, за срок до 1 (един) работен ден, може да вземе и Директорът Правомерност.
	2. Решението по предходните алинеи влиза в сила незабавно, независимо от обжалването му.

**(4)** Ако след изтичане на срока на прекратяването на достъпа, основанието за вземане на съответното решение не е отпаднало, то органът, взел решението може да вземе повторно такова, с което да удължи срока. Ал. 1-3 се прилагат съответно.

1. Съветът може да наложи санкция на участник на пазар BEAM или посредник на пазар BEAM за:
2. нарушаване разпоредбите на настоящите Правила, както и при неизпълнение на нарежданията и решенията на Съвета, издадени във връзка с упражняване на неговите правомощия;
3. извършване на заблуждаващо или невярно изявление от участник на пазар BEAM или посредник на пазар BEAM;
4. установена по предвидения в закона ред измама, извършена от служители, прокуристи или членове на управителен или контролен орган на участник на пазар BEAM, която е свързана с финансови инструменти, приети за търговия на пазар BEAM;
5. извършване на действия, несъвместими с принципите на добросъвестността, справедливостта, равнопоставеността и лоялната конкуренция при търговия с финансови инструменти или по друг начин във вреда на Борсата, участниците на пазар BEAM или на емитентите с допуснати до пазар BEAM емисии;
6. действия, с които се ограничават правата на Борсата или се препятства изпълнението на задълженията й.
7. **(1)** В съответствие с процедурите, предвидени в Правилата, при констатирано нарушение и след доклад от Директора Правомерност, относно причините и обстоятелствата, довели до него, Съветът разглежда обстоятелствата по случая и налага една или повече санкции.
	1. При обсъждането и гласуването на санкциите не участват членове на Съвета, които се явяват заинтересовани лица.
	2. Заинтересовани лица по предходната алинея са:
8. членовете на управителните и контролните органи на участника на пазар BEAM, прокуристи и служители;
9. лица, които пряко или непряко притежават квалифицирано участие по смисъла на ЗПФИ в общото събрание на участника или го контролират;
10. членовете на управителните и контролните органи, прокуристи и служители, включително и посредници на пазар BEAM на насрещна страна по сделка;
11. лица, които притежават пряко или непряко квалифицирано участие по смисъла на ЗПФИ в общото събрание или контролират насрещна страна по сделка;
12. други лица, които имат пряка или косвена изгода от налагането или неналагането на санкцията.
	1. Решението по ал. 1 се оповестява и се съобщава на лицето в срок от 1 (един) работен ден от неговото вземане.
	2. Решението на Съвета влиза в сила в срок от 5 (пет) работни дни от получаването му и е окончателно, освен в случаите по ал. (6).
	3. В срок от 5 (пет) работни дни от получаване на уведомлението за решението на Съвета, заинтересованата страна може да подаде писмено възражение по наложената санкция.
	4. В случаите по предходната алинея, заинтересованата страна има право да разгледа и направи копия на документите или електронните записи, собственост на Борсата, които са послужили като основание за налагане на санкцията, с изключение на становища или други вътрешни документи на Борсата, изготвени от нея във връзка с установяване на нарушението.
	5. Към възражението се прилагат документи и сведения в доказателство на направените възражения.
	6. Съветът се произнася с решение по направените възражения на първото си присъствено заседание след подаване на възражението.
	7. Упълномощен представител или представляващ заинтересованата страна има право да присъства на заседанието на Съвета, на което ще се разглеждат постъпилите от нея възражения.
	8. Правото по ал. (10) се упражнява, ако искане за това е направено при подаване на възражението.
	9. В случаите по ал. (10), Борсата уведомява писмено заинтересованата страна за съответното заседание на Съвета най-малко 3 (три) работни дни преди деня на провеждането му.
	10. С решението по ал. (9), Съветът може да потвърди, намали или отмени наложената санкция. Ал. 4 се прилага съответно.
	11. Борсата оповестява решението на Съвета по ал. (9) и уведомява лицето. Решението е окончателно и влиза в сила незабавно.
13. **(1)** С решението си по Съветът налага една от следните санкции:
14. предупреждение;
15. задължаване да се предприемат конкретни мерки, необходими за отстраняване на допуснатите нарушения;
16. временно или окончателно отстраняване на посредник на пазар BEAM от търговия;
17. временно или окончателно отстраняване на участник на пазар BEAM от търговия;
18. парична глоба;
19. временно или окончателно прекратяване на достъпа на клиент на участник на пазар BEAM със спонсориран достъп.
	1. Санкцията “парична глоба” не може да надхвърля 50 000 (петдесет хиляди) лева.
	2. Срокът на временното отстраняване по ал. 1, т. 3 и 4 не може да надхвърля 6 (шест) месеца.
20. **(1)** Борсата може да налага санкции на участниците на пазар BEAM със способа на бързото производство при нарушения на чл. 62, т. 1 от Правилата за търговия на пазар BEAM;
	1. Съветът упълномощава Изпълнителния директор да налага санкциите по ал. 1.
	2. При налагане на санкции със способа на бързо производство , ал. 1 не се прилага. , ал. 4-14 се прилагат съответно.
21. **(1)** За нарушение на:
22. , ал. 1 от настоящите Правила, се налага санкция “парична глоба” в размер от 100 (сто) до 200 (двеста) лева;
23. , ал. 2 и , ал. 8 от настоящите Правила, се налага санкция “парична глоба” в размер от 500 (петстотин) до 1 000 (хиляда) лева;
	1. За нарушение на:
24. чл. 49 и чл. 69, ал. 1 от Правилата за търговия на пазар BEAM се налага санкция “парична глоба” в размер от 500 (петстотин) до 1 000 (хиляда) лева;
	1. За нарушение на чл. 62, т. 1 от Правилата за търговия на пазар BEAM, довело до забава в приключването на сделка с повече от 1 (един) работен ден спрямо нормалния период за сетълмент, се налага санкция “парична глоба” в размер на 0.1 (нула цяло и едно) на сто от стойността на съответната сделка, но не по-малко от 5 (пет) лева и не повече от 500 (петстотин) лева за всеки един просрочен ден.
	2. При извършване и/или допускане на системни нарушения на настоящите Правила, Съветът може да наложи санкцията “окончателно отстраняване от търговия” на участника на пазар BEAM, респективно на неговия посредник.
	3. При повторно нарушение на разпоредба на Правилата в срок до една година от налагане на санкция за нарушение на същата разпоредба, Съветът налага санкция “парична глоба” в двоен размер спрямо първата, респективно “временно отстраняване” с два пъти по-дълга продължителност. , ал. 2 и 3 се прилагат съответно.

**ДОПЪЛНИТЕЛНИ РАЗПОРЕДБИ**

**§ 1**. Употребените в тези Правила термини, които не са дефинирани, се разбират в смисъла, в който се използват в Регламент (ЕС) 596/2014 относно пазарната злоупотреба, Директива 2014/65/ЕС относно пазарите на финансови инструменти, ЗППЦК, ЗПФИ, и актовете по прилагането им, съответно в общото търговско законодателство и търговската практика.

**§ 2**. По смисъла на тези Правила:

1. “Конфликт на интереси” е ситуация, която възниква във връзка с предоставяне на инвестиционни и/или допълнителни услуги от участника на пазар BEAM и може да накърни интереса на клиент.
2. “Системно нарушение” е налице, когато са констатирани повече от три нарушения на Правилата от участник и/или посредник на пазар BEAM в продължение на една година.
3. “Сетълмент” са процедурите по изпълнение на задълженията за прехвърлянето на пари и/или финансови инструменти във връзка със сделки и тяхното регистриране по сметка в депозитарна институция.
4. “Депозитарна институция” е ЦД или друг депозитар на финансови инструменти, определен при спазване на изискванията на ЗПФИ.
5. „Бенчмарк“ означава всеки публикуван курс, индекс или цифра, който е направен публично достояние или се публикува и периодично или редовно се определя чрез прилагането на формула или въз основа на стойността на един или повече базови активи или цени, включително прогнозирани цени, действителни или прогнозирани лихвени проценти или други стойности, или проучвания, и въз основа на който се определя сумата, дължима по даден финансов инструмент или стойността на даден финансов инструмент, както е определен в чл. 3, пар. 1, т. 29 от Регламент 596/2014 относно пазарната злоупотреба.
6. „Посредник на пазар BEAM“ са лицата, които са получили достъп до платформата за търговия и изпълняват в нея клиентски нареждания за сделки с финансови инструменти от името на участник на пазар BEAM.
7. „Директор Правомерност” е директорът на дирекция “Правомерност” в “Българска Фондова Борса ” АД, която включва отдел „Надзор” и отдел „Правен”.

**§ 3.** В настоящите Правила са използвани следните съкращения:

1. “Борсата” - “Българска Фондова Борса ” АД, респективно многостранна система за търговия, организирана от “Българска Фондова Борса ” АД.
2. „МСП” – малки и средни предприятия, определени съгласно чл. 77 от Делегиран регламент (ЕС) 2017/565“ на Комисията от 25 април 2016 година за допълване на Директива 2014/65/ЕС на Европейския парламент и на Съвета по отношение на организационните изисквания и условията за извършване на дейност от инвестиционните посредници и за даването на определения за целите на посочената директива;
3. “Съвета” – Съвета на директорите на “Българска Фондова Борса” АД.
4. “Изпълнителния директор” – Изпълнителния директор на “Българска Фондова Борса” АД.
5. “Платформата” – Електронната платформа за търговия, посредством която се осъществява търговията на пазар BEAM.
6. “КФН” – Комисия за финансов надзор.
7. “ЗПФИ” – Закон за пазарите на финансови инструменти.
8. “ЗППЦК” – Закон за публичното предлагане на ценни книжа.
9. “Наредба № 38” - Наредба № 38 от 25.07.2007 г. на КФН за изискванията към дейността на инвестиционните посредници.
10. „Регламент 596/2014“ - Регламент (ЕС) 596/2014 на Европейския парламент и на Съвета относно пазарната злоупотреба (Регламент относно пазарната злоупотреба) и за отмяна на Директива 2003/6/ЕО на Европейския парламент и на Съвета и директиви 2003/124/ЕО, 2003/125/ЕО и 2004/72/ЕО на Комисията.
11. „Директива 2014/65“ - Директива 2014/65/ЕС на Европейския парламент и на Съвета от 15 май 2014 година относно пазарите на финансови инструменти и за изменение на Директива 2002/92/ЕО и на Директива 2011/61/ЕС.
12. „Делегиран регламент 2016/522“ - Делегиран регламент (ЕС) 2016/522 на Комисията за допълване на Регламент (ЕС) 596/2014 на Европейския парламент и на Съвета по отношение на освобождаването на определени публични органи и централни банки на трети държави, показателите за манипулиране на пазара, праговете за разкриване, компетентния орган, който да бъде уведомяван при забавяне, разрешението за търговия по време на забранителния срок и видовете подлежащи на уведомяване сделки на лицата, които изпълняват ръководни функции.
13. „Делегиран регламент 2016/957“ - Делегиран регламент (ЕС) 2016/957 за допълване на Регламент (ЕС) 596/2014 на Европейския парламент и на Съвета по отношение на регулаторните технически стандарти за определяне на подходящите правила, системи и процедури, както и образците за уведомяване, които да се използват за предотвратяване, откриване и докладване на злоупотреби или на подозрителни нареждания или сделки.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1**. Настоящите Правила са в сила от 12.02.2019 г.